GC สนับสนุนถุงผ้าจากขยะรีไซเคิล
GC สนับสนุนถุงผ้าจากขยะรีไซเคิล ให้แก่กรมอุทยานแห่งชาติ สัตว์ป่า และพันธุ์พืช
29 มี.ค. 2562

ดร.คงกระพัน อินทรแจ้ง ประธานเจ้าหน้าที่ปฏิบัติการกลุ่มธุรกิจปิโตรเคมีขั้นต้น บริษัท พีทีที โกลบอล เคมิคอล จำกัด (มหาชน) หรือ GC มอบถุงผ้าที่ผลิตจากการรีไซเคิลขยะขวด PET จำนวน 5,000 ใบ มูลค่า 374,500 บาท ซึ่งเก็บจากพื้นที่เกาะเสม็ดและพื้นที่บ้านเพ จังหวัดระยอง จากโครงการ Upcycling the Oceans, Thailand ให้แก่คุณจงคล้าย วรพงศธร รองอธิบดีกรมอุทยานแห่งชาติ สัตว์ป่า และพันธุ์พืช เพื่อสนับสนุนกิจกรรมรณรงค์ลดการใช้ถุงพลาสติกหูหิ้ว
อีกทั้ง งดใช้โฟมบรรจุอาหารในพื้นที่อุทยานแห่งชาติ 154 แห่งทั่วประเทศ อาทิ เขาแหลมหญ้า-หมู่เกาะเสม็ด จ.ระยอง หาดนพรัตน์ธารา-หมู่เกาะพีพี จังหวัดกระบี่ อ่าวพังงา และ หมู่เกาะสิมิลัน จังหวัดพังงา ภายใต้ “โครงการทำความดีด้วยหัวใจลดภัยสิ่งแวดล้อม”